CELEX: 32009D0851
Language: lv
Date: 2009-11-25 00:00:00
Title: 2009/851/EK: Komisijas Lēmums ( 2009. gada 25. novembris) par anketas izveidošanu dalībvalstu ziņojumiem par Eiropas Parlamenta un Padomes Direktīvas 2006/66/EK par baterijām un akumulatoriem, un bateriju un akumulatoru atkritumiem īstenošanu (izziņots ar dokumenta numuru C(2009) 9105) (Dokuments attiecas uz EEZ)

27.11.2009   
            
            
               LV
            
            
               Eiropas Savienības Oficiālais Vēstnesis
            
            
               L 312/56
            
         
      KOMISIJAS LĒMUMS
   
   (2009. gada 25. novembris)
   par anketas izveidošanu dalībvalstu ziņojumiem par Eiropas Parlamenta un Padomes Direktīvas 2006/66/EK par baterijām un akumulatoriem, un bateriju un akumulatoru atkritumiem īstenošanu
   (izziņots ar dokumenta numuru C(2009) 9105)
   (Dokuments attiecas uz EEZ)
   (2009/851/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 6. septembra Direktīvu 2006/66/EK par baterijām un akumulatoriem, un bateriju un akumulatoru atkritumiem, un ar ko atceļ Direktīvu 91/157/EEK (1) un jo īpaši tās 22. panta 2. punktu,
   tā kā:
   
               (1)
            
            
               Saskaņā ar Direktīvas 2006/66/EK 22. panta 1. punktu dalībvalstīm par minētās direktīvas īstenošanu ir jāziņo regulāri un izmantojot anketu.
            
         
               (2)
            
            
               Lai izvairītos no pārmērīga administratīva sloga saistībā ar šāda ziņojuma sastādīšanu, ir lietderīgi nepieciešamās informācijas sarakstā iekļaut tikai tos datus, kas Komisijai ir visbūtiskākie, lai spētu novērtēt vajadzību uzlabot Direktīvas 2006/66/EK īstenošanu.
            
         
               (3)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar Eiropas Parlamenta un Padomes Direktīvas 2006/12/EK 18. panta 1. punktu (2),
            
         IR PIEŅĒMUSI ŠO LĒMUMU.
   1. pants
   Dalībvalstis sastāda ziņojumus par Direktīvas 2006/66/EK īstenošanu, pamatojoties uz šā lēmuma pielikumā iekļauto anketu.
   2. pants
   Šis lēmums ir adresēts dalībvalstīm.
   
      Briselē, 2009. gada 25. novembrī
      
         
            Komisijas vārdā –
         
            Komisijas loceklis
         
         Stavros DIMAS
         
      
   
   
      (1)  OV L 266, 26.9.2006., 1. lpp.
   
      (2)  OV L 114, 27.4.2006., 9. lpp.
   
      PIELIKUMS
      
         ANKETA DALĪBVALSTU ZIŅOJUMIEM PAR DIREKTĪVAS 2006/66/EK ĪSTENOŠANU
      
      1.   Transponēšana valsts tiesību aktos
      
      Informācija, kas dalībvalstij jāsniedz pirmajā ziņojumā:
      
                  a)
               
               
                  atsauce uz valsts tiesību aktiem, ar kuriem transponē šo direktīvu, tostarp jebkādiem to grozījumiem un, ja tādas pieejamas, elektroniskas saites uz minētajiem dokumentiem;
               
            
                  b)
               
               
                  vai kāds no 8., 15. un 20. pantā izklāstītajiem noteikumiem ir ticis transponēts, izmantojot brīvprātīgas vienošanās starp kompetentajām iestādēm un attiecīgajiem ekonomikas dalībniekiem?
               
            2.   Ekoloģiskie raksturlielumi
      
      Kādi pasākumi, tostarp 9. pantā minētie ekonomikas instrumenti, ir izmantoti, lai uzlabotu bateriju un akumulatoru ekoloģiskos raksturlielumus atbilstoši direktīvas 5. pantam?
      3.   Savākšanas shēmas
      
      Lūgums īsi (ne vairāk kā 100 vārdi) aprakstīt, kā praksē ir īstenots 8. pants.
      4.   Savākšanas mērķlielumi
      
      Norādīt sasniegtos savākšanas rādītājus par katru kalendāro gadu, kuru šis ziņojums aptver, tostarp par iekārtās iebūvētām baterijām un akumulatoriem. Pirmajam ziņojumam jāaptver tikai 2011. gads.
      5.   Apstrāde un pārstrāde
      
      
                  a)
               
               
                  Kādi pasākumi ir veikti, lai nodrošinātu, ka visi savāktie bateriju un akumulatoru atkritumi, ir pareizi apstrādāti un pārstrādāti atbilstoši Direktīvas 2006/66/EK 12. panta 1. punktam?
               
            
                  b)
               
               
                  Vai ir izmantota iespēja apglabāt savāktās bīstamās pārnēsājamās baterijas vai akumulatorus, kā norādīts 12. panta 1. punkta otrajā daļā? Ja šāda iespēja ir izmantota, sniegt atsauci uz jebkādiem pasākumu projektiem, par kuriem Komisijai ir paziņots atbilstīgi 12. panta 1. punkta trešajai daļai.
               
            
                  c)
               
               
                  Kāds pārstrādes līmenis sasniegts katrā attiecīgajā kalendārajā gadā? Vai visas savāktās baterijas un akumulatori ir tikuši nosūtīti pārstrādei saskaņā ar 12. panta 1. punktu?
               
            
                  d)
               
               
                  Kāds pārstrādes efektivitātes līmenis sasniegts katrā kalendārajā gadā, sākot ar 2011. gada 26. septembri, un iepriekšējā gadā, ja šāda informācija pieejama?
               
            6.   Apglabāšana
      
      
                  a)
               
               
                  Kādi pasākumi veikti, lai nodrošinātu, ka rūpniecībā un automobiļos vai motociklos izmantojamās baterijas vai akumulatori netiktu apglabāti atkritumu poligonos?
               
            
                  b)
               
               
                  Vai ir veikti kādi pasākumi papildus 14. pantā noteiktajam, lai samazinātu bateriju un akumulatoru kā jauktu sadzīves atkritumu apglabāšanu?
               
            7.   Eksports
      
      Cik liels daudzums savākto bateriju un akumulatoru atkritumu ir eksportēts uz trešām valstīm? Norādīt, uz kurām valstīm. Cik lielam daudzumam eksportēto bateriju un akumulatoru atkritumu ir pamatoti pierādīts, ka pārstrādes operācijas ir notikušas apstākļos, kas līdzvērtīgi direktīvas 15. panta noteikumiem?
      8.   Finansējums
      
      
                  a)
               
               
                  Kādi pasākumi ir veikti, lai nodrošinātu, ka visu bateriju un akumulatoru atkritumu savākšanu, apstrādi un pārstrādi finansē ražotāji vai trešās puses, kas rīkojas to vārdā?
               
            
                  b)
               
               
                  Kādi pasākumi ir veikti, lai nodrošinātu, ka no ražotājiem netiek iekasēta dubulta maksa, ja baterijas un akumulatorus savāc saskaņā ar shēmām, kas izveidotas atbilstoši Eiropas Parlamenta un Padomes Direktīvai 2000/53/EK (1) vai Eiropas Parlamenta un Padomes Direktīvai 2002/96/EK (2)?
               
            9.   Valstu ziņojumi par īstenošanu
      
      Sniegt informāciju par visiem pasākumiem, kas veikti saskaņā ar Direktīvas 2006/66/EK 22. panta 3. punkta a), b) un c) apakšpunktu (ne vairāk kā 50 vārdi par katru pasākumu).
      10.   Inspekcijas un izpilde
      
      
                  a)
               
               
                  Sniegt sīku informāciju par inspekcijām un uzraudzības sistēmām, ko dalībvalstī izmanto, lai nodrošinātu atbilstību Direktīvai 2006/66/EK un jo īpaši tās 4. un 21. pantam.
               
            
                  b)
               
               
                  Cik gadījumos konstatēta neatbilstība Direktīvai 2006/66/EK? Vai no valsts tirgus ir izņemtas kādas neatbilstīgas baterijas vai akumulatori? Norādīt galvenos neatbilstības iemeslus un pasākumus, kas veikti, lai nodrošinātu atbilstību direktīvai.
               
            11.   Cita informācija
      
      
                  a)
               
               
                  Pirmajā ziņojumā iekļaut kopsavilkumu par galvenajām grūtībām saistībā ar direktīvas īstenošanu. Kā šīs problēmas tika vai var tikt risinātas?
               
            
                  b)
               
               
                  Norādīt administratīvo iestādi (nosaukums, adrese, e-pasts, cita kontaktinformācija), kas ir atbildīga par šīs anketas atbilžu koordinēšanu.
               
            
         (1)  OV L 269, 21.10.2000., 34. lpp.
      
         (2)  OV L 37, 13.2.2003., 24. lpp.